
KĖDAINIŲ RAJONO SAVIVALDYBĖS TARYBA

SPRENDIMAS

DĖL PRITARIMO PROJEKTO „KĖDAINIŲ ATVIRO JAUNIMO CENTRO ĮSTEIGIMAS“ TEIKIMUI

2014 m. vasario 14 d. Nr. TS-18
Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 41 punktu ir Lietuvos Respublikos socialinės apsaugos ir darbo ministro 2013 m. gruodžio 20 d. įsakymu Nr. A1-706 „Dėl gairių pareiškėjams Lietuvos Respublikos ir Europos ekonominės erdvės finansinio mechanizmo programos LT05 „Rizikos grupės vaikai ir jaunimas“ paramai gauti patvirtinimo”, Kėdainių rajono savivaldybės taryba n u s p r e n d ž i a:

1. Pritarti projekto „Kėdainių atviro jaunimo centro įsteigimas“ teikimui gauti paramą pagal 2009–2014 m. Europos ekonominės erdvės finansinio mechanizmo programą „Rizikos grupės vaikai ir jaunimas“. 

2. Skirti iš Kėdainių rajono savivaldybės biudžeto ne mažiau kaip 10 procentų projekto tinkamų išlaidų sumos.

3. Apmokėti iš Kėdainių rajono savivaldybės biudžeto netinkamas finansuoti, tačiau projektui įgyvendinti būtinas išlaidas, kurių nepadengia projektui skirtas finansavimas.

